328 



Iste godine 1872. u listopadu posije ga za onda još c. i kr. vojna 

 uprava na zemaljske troškove na sveučilištne nauke u Beč. Iza 

 svršena trogodišta marljiva rada javi se 1875. za izpit, a pod- 

 jedno ga c. i kr. vojna oblast te godine u listopadu pozove i na- 

 mjesti kao namjestnoga učitelja na tadanju c. i kr. veliku realku 

 u Rakovcu kraj Karlovca. Tamo izradi i domaće ispitne radnje, 

 te već slijedeće godine 1876. u lipnju nakon odlično položenog 

 izpita u Beču bude usposobljen za učitelja prirodopisa za gim- 

 nazije, a podjedno od kr. zem. vlade imenovan pravim učiteljem 

 na istom učevnom zavodu. God. 1879. potvrdjen bi stalno u 

 službi učiteljskoj uz naslov profesora. 



Koliko ga je c. i kr. zemaljska vojna oblast a i naša kr. 

 zem. vlada kao stručnjaka i učitelja cienila, vidi se od tuda, što 

 je od god. 1878. do 1883. bio ispitnim povjerenikom za ispita- 

 vanje kandidata gradjanskoga i pučkoga učiteljstva, te za mar 

 svoj stekao i god. 1879. pismeno priznanje c. i kr. ratnoga mini- 

 starstva u Beču. 



Za svoga boravka u Rakovcu bijaše od god. 1880. i pri- 

 sjednik karlovačkog grč.-iztočno crkvenoga sbora. 



Svojim ustrajnim učiteljskim marom, strukovnim uspješnim 

 radom, te društvenom susretljivošću udje i u volju tadanjemu 

 školskomu nadzorniku Dr. Uhliiu, te ga na predlog ovoga kr. zem. 

 vlada god. 1882. imenova privremenim, a god. 1884. odlukom 

 Njeg. c. i kr. apošt. Veličanstva pravim ravnateljem vel. realke 

 u Zemunu. 



I tu mu se opetovano prilika desila promicati tvorno kul- 

 turne zemaljske interese. Godine naime 1883. ustroji u Zemunu 

 trgovački zemaljski srednji zavod. God. 1885. dodje u odbor 

 gradski za nadzor obrtne škole u Zemunu. Iste godine 1885. 

 podje na zemaljske troškove na izložbu u Budimpeštu, da o njoj 

 podnese ondje strukovno izvješće. 



Poradi nekih službenih i izvanslužbenih prigovora odstupi 

 napokon god. 1887. od ravnatetjstva na kr. vel. realci u Ze- 

 munu, te ga kr. zem. vlada podjedno u veljači iste godine pri- 

 dijeli za profesora na kr. gimnaziju u Varaždin. Koncem god. 

 1888. stavi ga u mir, ali ga opet na vlastitu molbu god. 1890. 

 pod jesen namjesti kao profesora na kr. real, gimnaziju u Ra- 

 kovac, no još prije početka šk. godine stiže ga naprasna smrt, 

 malo dana iza namještenja. 



